
Darbnīca “Jaunrade un uzņēmējspēja. Kā skolēnam iemācīt ne tikai zināt, bet arī uzdrīkstēties?”

Pedagogu komandu ideju kopsavilkums

Komandu idejās iezīmējas būtiska domāšanas maiņa — no skolotāja kā zināšanu devēja uz skolotāju kā mācīšanās vides un iespēju arhitektu. Skolēna jaunradi un uzņēmējspēju iespējams stiprināt, dodot viņam lielāku izvēli, atbildību un iespēju pašam meklēt risinājumus: izvēlēties mācīšanās veidu, veidot uzdevumus, pieņemt lēmumus, uzņemties lomas komandā un pat iejusties skolotāja lomā. 

Īpaši spēcīgi komandu idejās parādās drošas eksperimentēšanas un kļūdīšanās kultūra. Pedagogi rosina apzināti izmēģināt jaunas metodes, atļaut sev un skolēniem kļūdīties, pat kopīgi radīt kļūdainas atbildes un izmantot tās kā mācīšanās resursu. Tādējādi drosme tiek prasīta ne tikai no skolēna — arī pedagogam pašam jādemonstrē gatavība mēģināt, nezināt un reizēm kļūdīties. 

Otra izteikta līnija ir mācību uzdevumu pārveidošana. Komandas piedāvā sasaistīt tos ar reālo dzīvi, nedot gatavu paraugu, pieļaut vairākas atbildes, atvēlēt vietu radošumam, mainīt uzdevumu formātus un ļaut skolēniem pašiem meklēt un testēt risinājumus. Tas pārvieto akcentu no “atrodi pareizo atbildi” uz “izpēti, piedāvā, pamato un izmēģini”. 

Komandas arī paplašina pašu mācīšanās vidi — ārpus klases, sadarbībā starp skolām un pedagogiem, izmantojot praktisku darbošanos, vizualizāciju, IT, diferenciāciju un pašvadītu mācīšanos. 


Lai skolēns UZDRĪKSTĒTOS, pedagogs var:

ATLAIST KONTROLI → dot izvēli, lēmumus un atbildību skolēnam
MAINĪT UZDEVUMU → reālā dzīve, vairākas atbildes, mazāk gatavu paraugu
NORMALIZĒT KĻŪDAS → mēģināt, testēt, kļūdīties un mēģināt vēlreiz
MAINĪT LOMAS → skolēns māca, vada, rada uzdevumus; pedagogs mentorē
MAINĪT VIDI → ārpus klases, sadarbībā, praktiski un dažādos formātos
SĀKT AR SEVI → pašam pedagogam riskēt, eksperimentēt un atzīt: “Es nezinu.”


Skolēna uzņēmējspēju nevar iemācīt tikai stāstot par uzņēmējspēju. Tā rodas situācijās, kurās skolēnam ir iespēja pašam izvēlēties, jautāt, izmēģināt, kļūdīties, uzņemties atbildību un rīkoties.



Pedagogu komandu idejas
PIRMĀ komanda
· Pedagogu kopienas
· Mācību process ārpus skolas
· Laiks sev!
· Skolēnu veidoti uzdevumi
· Starpskolu sadarbība mācību procesa organizēšanā, uzdevumos
· Piedāvāt veidu, ko nekad nav pats darījis, skolēni paši piedāvā
· (“Ārējo ienaidnieku nav!”) Pedagoga vides iekārtošana (pats atnes krūzi, puķi, pats rada sev piemērotu vidi darbā un mājās)
· Tēmu apgūstot, izvēlas iespēju KĀ pagūt jauno tēmu atbilstoši (komandā, vizuāli, audiāli utt)
· Katru dienu pēc stundas savs pozitīvais pašvērtējums (uz tāfeles pats raksta “man izdevās.. bija forši.. utt)
· Klase, kura saņēmusi nedēļas/ mēneša visvairāk pozitīvo piezīmju


OTRĀ komanda
· Pirms grupu darba uzdevumu veic individuāli un tikai tad sadalās grupās un kopīgi izvēlas “vidējo aritmētisko”
· Šomēness izmēģini 1 jaunu metodi, par kuru sen domā, bet nesaņemies ieviest
· Savos uzdevumis paredzi vietu, laiku, iespēju radošumam
· Pie katra uzdevuma ļauj minēt/ piedāvāt – kur tas var noderēt reālā dzīvē
· Ja vēlies daudzveidīgus darbus – nedod paraugu
· Radiet kopā ar skolēniem kļūdainās atbildes un pasmejieties par tām 
· “Kā nepareizi atbildēt uz šo jautājumu?”
· Atļaut sev kļūdīties. Nesagaidīt no sevis vienmēr izdošanos. Ir OK
· Atzīst savu kļūdu un brīnās par auditorijas pozitīvo attieksmi

TREŠĀ komanda
· Atgriezeniskā saite
· Praktiska darbība
· IT
· Vizualizācija (“tas, ko neredz, tas neeksistē”)
· Kvalitatīvs skolotāja tēmas izklāsts
· Kritiskā domāšana
· Diferenciācija
· Pašvadīta mācīšanās
· Vides nodrošinājums

CETURTĀ komanda

· Vides maiņa – mācības ne tikai klasē, bet arī ārā/ citā telpā (bibliotēkā u.c.). Uzdevumi atbilstoši videi
· Skolēni “iekāpj” skolotāja kurpēs – vada stundu vai uzdevumu skolotāja vietā
· Atļaujam sev būt drosmīgam un mēģināt ieviest jaunas metodes darbā ar skolēniem
· Trenēties jautājumu (atvērto!) uzdošanas prasmes
· Vairāk ļaut skolēniem pieņemt lēmumus
· Uzdevumus sasaistīt ar reālo dzīvi
· Katram grupas dalībniekam piešķirt amatu – lomu (statusu komandā)
· Mutiskas atbildes veitā balsojums ar bumbiņu, knaģīti utt pie izvēlētās atbildes
· Uzdevumu formāta maiņa/ eksperimentēšana
· Skolēnu pašu gatavoti uzdevumi

PIEKTĀ komanda
· Piesaistīt uzdevumu reālai situācijai!
· Dot iespēju sniegt vairākas atbildes
· Dot iespēju meklēt atbildes pašiem!
· Izmēģini un testē patstāvīgi!
· Konkrēts uzdevums ar lomu sadali
· Izmēģināt jaunas metodes, neraugoties uz iespējamiem riskiem!
· Deleģet kontroli skolēniem
· Izlozes nejaušības princips prezentēšanas secībai
· Aizvērto acu balsošana/ viedokļa izteikšana
· Dot kritērijus, plāna punktus
